
BT-svindelen i 1959 

- 50 år efter 

Af Ole Henningsen 

8. juli 1959 ryddede B.T. forsiden og løbesedlerne: 
To studerende fotograferede en flyvende tallerken over Amager. 
Dagen efter indrømmede de svindelen: De ville vise, hvor let det 
var at binde offentligheden en historie på ærmet. 

Det er en tidlig onsdag morgen, den 8. juli 1959, de to unge studerende, Ole 
Strandgaard og Jørgen Ekvall, tropper op hos B.T. med en ufremkaldt film i 
hånden og en usædvanlig beretning til redaktionen. 

Pressefotografen husker historien 

Til Billedbladet den 9. marts 1978 fortæller pressefotograf Tage Nielsen 
senere: 

„De fortalte stakåndet, at de havde taget tre billeder af en flyvende tallerken, 
mens de var ude at fotografere fugle på Amager. Jeg fremkaldte filmen. Den 
var der ikke noget I vejen med. Derfor blev historien knaldet op på forsiden." 

Forsiden ryddes 

Forsiden bliver straks ryddet for 
andre nyheder til fordel for 
solohistorien om den flyvende 
tallerken over Amager. Detaljerne 
og flere billeder finder plads over 
to sider inde i bladet. Alle tiders 
billede af mystisk rumskib: 
Tallerken over Amager i 
morges kl. 4, lyder spisesedlens 
store overskrifter. 

Til B.T.'s Bertel Thomsen fortæller 21-årige stud. mag. Ole Strandgaard (th.) 
derefter: 

„Vi havde været ude for at fotografere fugle et par timer > da vi ved fire-tiden 
så genstanden stå inde i nærheden af vejr-ballonen ved Soya kagefa brikken. Et 
sekund efter havde jeg hævet mit fotografiapparat og trykkede af. 

Genstanden var meget stor. Hvor stor den var; er vi ude af stand til at sige , 
men den virkede meget stor. 





Et øjeblik efter kom den farende hen 
over hovedet på os. Jeg forsøgte at 
fotografere den fra neden, men det var 
ikke muligt for mig. Jeg har kun et 
gammelt apparat, og det var ,spærret', 
fordi jeg var ved at trække filmen frem. 

Et øjeblik efter fik jeg trykket af, da den 
stod over skydebanen. Så forsvandt 
genstanden mod øst i rasende fart. Lige 
ud mod Solen." 

Den 23-årige elektriker, stud. techn. 

Jørgen Ekvall supplerer: 

„Hvor længe, vi iagttog den, er jeg ude 
af stand til at sige. Der gik måske 5 
minutter. Måske varede det ikke så lang 
tid. Det er også helt umuligt for os at 
sige, hvor stor genstanden var, for den 
højde, den var i, kender vi ikke. Måske 
var den 30 meter - måske 100 meter 
oppe. Det er ikke til at sige." 

„Genstanden var sort", uddyber Ole 
Strandgaard. „Da den stod over 
Sojakagefabrikken, kunne vi se 
gevæksterme på den. Da den fløj hen 
over hovedet på os, kunne vi se, den 
var helt rund. Den virkede vældig stor - 
ja, ligefrem trykkende på os." 

„Hastigheden er det umuligt for os at 
sige noget om. Men det gik meget 
stærkt", fortæller de begge. 

„Lyd", siger Ole Strandgaard, „ja, 
tilsyneladende var der ingen lyd... jo 
måske som suset fra en svanevinge..." 

„Lagde du for resten mærke til, at 
solsorten skreg op, da genstanden passerede", spørger Ekvall Strandgaard. 

„Ja, det er rigtigt." 

Samstemmende fortæller de to unge studerende: 

„Vi har mange gange hørt om flyvende tallerkener, men vi har aldrig rigtigt 
troet på, at der var hold i de mange beretninger, der kom. Om vi gør det i dag 
er svært at sige, men i dag til morgen så vi noget, som vi aldrig har set før, og 
som vi ikke kan give anden forklaring på end: Flyvende tallerken. 

I hvert fald passer beskrivelsen af det, vi så, nøje på beskrivelsen af det, andre 
har set. Ærligt talt, vi var lidt rystede bagefter..." 

SUFOI leder udtaler sig 

SUFOIs daværende leder, kaptajnløjtnant H. C. Petersen, var tjenstgørende på 
Flyvestation Skrydstrup i Vojens og udtaler til B.T.: 

„Det er opsigtsvækkende og må faktisk betragtes som sensationelt, at der er 
taget virkeligt gode billeder af flyvende tallerkener over Amager. Så vidt jeg 
kan se, må det være de første billeder, taget i Danmark, hvor man tydeligt kan 
se de flyvende genstande. 



Men at de er taget over Amager, undrer mig ikke. Næsten hver eneste nat får 
vi rapporter fra vore folk i Østsjælland og på Amager om, at der er observeret 
flyvende genstande over øen. 

Hver gang vi offentliggøre det, ryster folk på hovedet og siger: Der er så 
mange flyvemaskiner derude - så det må være øjenbedrag. 
Men der er ikke tvivl om, at de er ægte. Der må være noget om det - og 
billederne er beviset. 

Aktiviteten er stigende landet over - og beretningerne, vi får, bliver mere og 
mere detaljerede. Således fik vi for et par dage siden en beretning fra Esbjerg 
om en flyvende genstand, der var meget langt nede i nærheden af et hus uden 
for Esbjerg. Det var kl. 3 om morgenen. Genstanden var så langt nede, at man 
kunne kigge tværs igennem nogle huller eller vinduer i den. De to unge mænd, 
som så genstanden over Amager, beretter, at den var sort med en mat glans. 
Det samme siger andre beretninger om flyvende genstande, der er set over 
Danmark." 

B.T.'s Bertel Thomsen anfører sidst i sin artikel den 8. juli: 

„I forbindelse med Strandgaards og Ekvalls oplysninger - og billedernes 
angivelse - af,landingshjul' under tallerkenen', kan det oplyses, at der for et 
års tid siden på Fyn er fundet aftryk på en mark efter en tilsvarende genstand. 
Da kunne man se tre fordybninger i jorden." 

B.T. mener, at Flyveledertjenesten i Kastrup Lufthavn tidligt om morgenen 
skulle have gode muligheder for at iagttage tallerkenen på deres radarskærme. 
„Men det har vi ikke", erklærer flyveledelsen. 

„For vor radar begynder først at arbejde ved 6.30 tiden, og tallerkenen blev jo 
set kl. 4. Der foreligger endnu ikke til morgen beretninger i lufthavnen om, at 
man skulle have set genstanden der." 

Skepsis og undren 

Med baggrund i B.T.'s beretning udsendte nyhedsbureauet Ritzaus Bureau, RB, 
den 8. juli et telegram om historien, der samme dag nåede forsiderne på stort 
set alle landets provinsdagblade. 

Aarhus Stiftstidende bringer samme dag RB-meddelelsen, men tilføjer dog, at 
der er grund til at minde om, hvad observator Axel V. Nielsen 27. juni skrev i 
avisen: 

„Jeg har aldrig haft noget af den art for øje, og astronomer ud over Jorden har 
af selvsyn heller intet oplevet." 

Aarhus Stiftstidende tilføjer skeptisk, „at kaptajnløjtnant H. C. Petersen i dag 
opholder sig i Skrydstrup og endnu ikke har set de billeder, han iflg. BT 
betegner som sensationelle..." 



Noget i luften, ingen ved hvad 

To fortæller om foto af Amager-tallerken 


laaske ukendt fly-type, siger Astronautisk Forenings formand 



Leo Hansen, formand for og medstifter af Dansk Astronautisk Forening, 
civilingeniør Leo Hansen, siger til Berlingske Aftenavis 8. juli: 


„Iagttagelsen lyder fornuftig. Man lægger mærke til, at der desværre ikke har 
kunnet opgives omtrentlige mål hverken for størrelse eller hastighed - af den 
grund, at højden var ubekendt. 

Jeg er mest tilbøjelig til at tro, at der har været tale om et forsøgsfly af en eller 
anden art. Både i USA og England eksperimenterer man med flytyper, som at 
dømme efter de skematiske tegninger, der er fremkommet af dem, i høj grad 
minder om såkaldte flyvende tallerkener. Og det skulle være mærkeligt, om 
ikke også russerne eksperimenterer med lignende flykonstruktioner. 
På tegningerne, man har set af sådanne amerikanske maskiner, er 
tallerkenformen udpræget, og der er hverken propeller eller jetaggregater at 
se. 




Fartøjet går i luften på den måde , at man ved hjælp af kraftige ventilatorer 
sender en luftstrøm lodret ned I jorden, og fremdriften vandret sker ved at 
luftstrømmen ledes ud gennem dyser I siden , hvorved maskinen bevæger I 
modsat retning. Men jeg har af gode grunde ikke set detaljerede 
konstruktionstegninger af sådanne fly , og det er ren teori ; når jeg siger > at det 
måske er sådan en maskine , der kar været inde over Amager..." 

Flyvende tallerkener tror De ikke på, spørger Berlingske Aftenavis 
afslutningsvis. 

„ Ikke , hvis udtrykket indebærer > at de kommer fra andre end vor egen klode. 
Jeg er urokkelig i min skepsis , måske indtil den dag - og den indtræffer næppe 
- da man fremlægger beviser for en sådan tallerkens landing, og for > at man 
har været i kontakt med de hypotetiske væsener. Om amerikaneren Adamski, 
der påstår > at dan dar f/øjet med et rumskib vist nok fra Venus , kan jeg sige , 
at den mand har en sprælsk fantasi..." 

Kommentarer fra myndigheder 

Dagens Nyheder taler efter B.T.'s offentliggørelse med Flyverkommandoen i 
Vedbæk, der i DN 9. juli citeres om sagen: 

„W /ader nu vore radarstationer gennemgå alle observation omkring det 
nævnte tidspunkt. Vi kan ikke sige , at vi tror på ,Flyvende tallerkener' - og 
heller ikke at vi ikke gør det > vi må blot have beviser for > hvad der har været > 
og det kan vi kun få ved at undersøge." 

Flyverkommandoen føjer dog lige til, „at besøgende fra fremmede planeter 
regner man ikke rigtigt med". 

I Forsvarets Forskningsråd siger ingeniør Fabricius, at han er ved at sætte sig 
ind i sagen - men, siger han, „inden vi herfra kommer med nogen udtalelse , 
må vi nok have en lidt mere sagkyndig bedømmelse , end man får I B.T.. 
Vi har imidlertid betydelig interesse for sagen , vi vil gerne kigge lidt nærmere 
på billeder og negativer og snakke med de to unge mennesker > der har set 
noget." 

Over for dagbladet AKTUELT uddyber Forsvarets Forskningsråd 9. juli sagen og 
siger, at man ikke vil godtage noget, før der foreligger realiteter og henviser 
til, at man i USA har brugt 12 år til at undersøge spørgsmålet, uden at man af 
den grund kan sige noget afgørende. AKTUELT tilføjer, at der nu er rettet 
henvendelser til udlandet for at få undersøgt, om der ude fra er sendt fly ind 
over Danmark. Det er sket, at NATO-fly uden forvarsel har krydset grænserne, 
men i sådanne tilfælde har det altid været fulgt af et eftervarsel. 



Berlingske Tidende 9. juli nævner, at filmen 
blev fremkaldt under kontrol af B.T.'s fotograf 
Tage Nielsen, som bagefter erklærede, at der 
efter hans opfattelse ikke kunne være tale om 
et falsum. 

Berlingske Tidende går dernæst i sin dækning 
af historien „til tops" og spørger Flyvevåbnets 
chef, generalløjtnant Kurt R. Ramberg, om 
hans vurdering: 

„Efter de fremkomne meddelelser har vi 
gennemgået alle vore observationer > men der 
er intet; som bekræfter de offentliggjorte 
billeder. 

Men det kan forklares med forskellige ting, 
atmosfæriske forstyrrelser eller så lav 
flyvning, at visse radarinstrumenter bliver 
knapt så effektive, de er ikke 100 % ufejlbarlige. Vi har givet vort materiale 
videre til Forsvarsstaben. Men foreløbig er der intet, som bekræfter hverken de 
unge menneskers beretning eller deres fotografiske optagelser." 

Berlingske Tidende spørger videre: Er der forekommet ting over dansk 
luftområde, som ikke kan forklares? 

„Indtil dette øjeblik ikke", lyder svaret. 

Der gisnes om forsøg med en ny type luftfartøj? 

„Det vil ikke være muligt at benægte, at der kan finde sådanne forsøg sted. 
Men heller ikke dette er bekræftet." 

Så er der kun rumskibene tilbage, spørger Berlingske Tidende. 
„Dem, der skulle komme til vor klode udefra ? Det er jo igen noget helt andet, 
en tros-sag. Som sagt, der er indtil nu ikke konstateret hændelser i luftrummet 
herhjemme, som ikke kunne forklares", slutter generalløjtnant Kurt Ramberg 
sin samtale med Berlingske Tidendes legendariske flyvemedarbejder Poul 
Westphall. 

Dagbladet AKTUELT noterer sig 9. juli, at Hjemmeværnet har et meldesystem, 
som dog fungerer under øvelser, hvilket betyder at lavtgående flyvende 
genstande godt kan bevæge sig ind over Danmark uden at blive registreret. 
Endvidere hedder det, at hverken Flyvevåbnets chef eller lufthavnsinspektør 
Akselsen i Kastrup Lufthavn nærer større tiltro til flyvende tallerkener i al 
almindelighed. Begge meddeler dagbladet, at det næsten altid viser sig, at der 
er ganske naturlige årsager til stede, selv om man naturligvis ikke kan afvise, 
at der i dette tilfælde foreligger noget mystisk. 

AKTUELT beretter ellers i samme artikels overskrift, at „Det mystiske 
himmellegeme er set allerede ved midnat!" Det nævnes derefter (uden spor af 
kildeangivelse), at „der tidligere på natten observeredes et lignende fænomen 
over Nørrebro. Det blev set omkring midnat fra hjørnet af søerne og 
Frederiksborggade og bevægede sig ud imod Brønshøj". 

Jo AKTUELT kan skam også være med, eller... 

Ekstrabladet har i sin udgave den 9. juli en kort henvisning på forsiden til en 
artikel henvist til side 5. Også Ekstrabladet havde haft fat i chefen for 
Flyvevåbnet, generalløjtnant Kurt Ramberg, som blev citeret i overskriften: 
„Vi er nødt til at tage rapporten om flyvende tallerken alvorlig. Kan ikke sige, 
at det er en fremmed magts fly, kun at det er gådefuldt." 



I samtalen med Ekstrabladet udtaler Kurt Ramberg: 
„Vi har ikke oplevet en tilsvarende rapport før. Vi er nødt til at tage rapporten 
alvorlig. Tilsyneladende drejer det sig om troværdige menneskers 
iagttagelser." 

Foreligger der andre indberetninger om himmelfænomener over Amager end 
de to studerendes? 

„Ikke så vidt jeg ved. Vi har ikke selv observeret noget. Men vi har jo heller 
ikke radaranlæg i nærheden. Jeg må her tilføje, at et radarsystem ikke er 100 
% effektivt. Det kan svigte, f.eks. hvis de flyvende genstande, som det synes 
at fremgå af de billeder, de studerende har optaget, flyver omtrent i hushøjde. 
At vi ikke har registreret noget, er altså ikke ensbetydende med, at der ikke 
har været noget." 

Kan det dreje sig om fremmede magters fly på eksperimentalstadiet? 
„Det kan jeg ikke udtale mig om. Man kan ikke drage konklusioner på grund af 
det foreliggende. Men det er temmelig gådefuldt." 

Har man været i forbindelse med de andre NATO-lande om observationen? 
„Det kan jeg ikke udtale mig om." 

Vil iagttagelserne bevirke, at der bliver sat et større apparat i gang af 
forsvaret? 

„Det kan jo være, man kan overveje det. Hvis man ser lignende fænomener 
igen. Men i alt fald overvåger vi som sædvanlig luftrummet efter bedste evne." 
Ekstrabladet har også kontaktet magister K. A. Thernøe, Københavns 
Universitets Observatorium. Han oplyser, „at observatoriet ikke har observeret 
himmel fænomener dagen i forvejen og heller ikke fået indberetninger udefra". 
„Men det er måske ikke så mærkeligt, at vi ikke får indberetninger, tilføjer 
magister Thernøe, vi astronomer er jo efterhånden kendt for at knalde alle de 
flyvende tallerkener, vi kommer i nærheden af! 

Ingen videnskabsmænd tror på flyvende tallerkener, hvis man med flyvende 
tallerkener mener fly fra fremmede kloder. Men naturligvis kan der være tale 
om flyvende genstande af ukendt type konstrueret her på Jorden i de tilfælde, 
hvor observationerne ikke er bleveet forvekslet med hallucinationer. Så vidt 
jeg ved, findes der en rapport, der viser, at man kan forklare 90 % af de 
,flyvende tallerkener'." 

Ekstrabladets artikel er i øvrigt illustreret med flere af datidens stor hit blandt 
tallerkenfotos. 

Naturligt nok når de to studerendes beretning også Danmarks Radios »Aktuelt 
Kvarter«, hvor de efter Willy Wegners bog »UFOer over Danmark« uddyber 
deres beretning: 

„Ja", fortæller Ekvall, „selv om man vel opfatter forskelligt, er vi temmelig 
enige om, hvad vi så. Min kammerat var så heldig at have sit kamera 
hængende på maven, klar til fotografering. Han så først tingesten, og da jeg 
hørte ham råbe: ,Hvad pokker er det?' vendte jeg mig om og så genstanden. 
Om vi hørte noget? Ja, det hænger sammen med afstanden, men da den fløj 
lige hen over hovedet på os, hørte vi en... skal jeg sige sitrende, syngende 
lyd." 

Ole Strandgaard nævner, at det havde været svært at bedømme afstanden til 
objektet, men at det dog kom så tæt på, at de havde set en slags landingshjul 
under det. 

„Jeg vil ikke sige vi blev bange", fortsatte Ekvall, „men vi blev mærkelig til 
mode. Det virkede meget underligt. Vi har forsøgt at rekonstruere 
begivenheden, og vi så genstanden i cirka fem minutter. 



Den kom først imod os , så fløj den til siden og derpå nordpå. Så fotograferede 
min kammerat den igen over husene, og den kom atter hen imod os, hvorpå 
den forsvandt i meget stærk fart mod øst". 

Desuden tilføjer de to unge mænd, at de ikke tidligere havde beskæftiget sig 
med flyvende tallerkener, men at de som ornitologer vel havde en vis evne til 
at betragte himlen. 

Senere får seerne i landets eneste fjernsynskanal i TV Aktuelt kl. 20 mulighed 
for at stifte bekendtskab med deres beretning og se deres billeder. 


På landets avisforsider men ak... 


B.T's stort opsatte tallerkenhistorie bliver efterfulgt af en noget mere 
afdæmpet tone, da de to studerende går til bekendelse, og man dagen efter 
må anvende overskriften: Holdt landet for nar. 


Holdt landet for nar 

B.T. beskriver den 9. juli sagen således: 

Efter at de i går i B.T. havde berettet om „den flyvende tallerken" over 
Amager, afslørede en af deres bekendte, at Jørgen Ekvall for en måned siden 


havde spurgt flere kammerater, om man ikke skulle lave et „fupnummer" med 
en flyvende tallerken. Det blev ved tanken. Ekvalls kammerater var klar over, 
at spøgen kunne blive i drevet for vidt - således som den blev det i dette 


tilfælde. 


Kammeraterne afslog at være med. Forleden kom Ekvall imidlertid i kontakt 
med Ole Strandgaard, og så blev tanken atter drøftet. Strandgaard gik med på 
ideen. De to unge mænd limede to plastictallerkener sammen, satte en hat af 
papir og træ på dem og forsynede dem med tre overskårne tennisbolde 
nedenunder. 

I går hængte de den op mellem to træer i Ballonparken, fotograferede i 
forskellige vinkler - og gik til B. T. med billederne. Filmen var således ægte 
nok. Der var ikke tale om ridsninger eller lignende i filmen. Men motivet var 
falsk. 

Radio og fjernsyn og mange blade havde i går samtaler med de to unge 
mænd. Svedende viste de i fjernsynet, hvorledes tallerkenen var fløjet ind over 
Amager. Bagefter underskrev de en erklæring på tro og love om, at alt hvad 
de havde sagt til B.T., til radio og TV var sandhed. Erklæringen er i B.T.s 
besiddelse. 

En af deres kammerater syntes imidlertid, at spøgen var drevet for vidt. Da 
han hørte dem more sig over deres „spøg", gik han dem på klingen, og i 
morges kl. 6,30 tilstod de over for B.T., at det hele var svindel. 
„Det var svært for os at holde de løgnehistorier ud", siger Ole Strandgaard. 
„Vi er jo ikke psykopater", tilføjede Ekvall. 

„Vi ville bare lave en spøg", siger Strandgaard videre. „Vi havde aldrig drømt 
om, at det ville gå så vidt. Det svenske fjernsyn havde inviteret os på tur til 
Stockholm i dag. Det bliver næppe til noget!" Begge sagde: „Vi er ikke kede af, 
at vi har gjort det. Vi synes, det var værd at vise, at man kunne binde et 
dagblad, radio og fjernsyn en sådan historie på ærmet. Men vi indrømmer, at 
vi ikke havde drømt om konsekvenserne." 

De var for gode 

Berlingske Aftenavis beder den 9. juli Forsvarets Forskningsråd om en 
efterfølgende kommentar og beretter, at man der ville have underkastet de to 
unge studerendes fotografier og beretning en nærmere prøvelse. Kaptajn von 
Linstow siger: 

„Nå, d'herrer har tilstået. Det har jeg personligt også regnet med, at de ville, 
og jeg troede ikke, at der overhovedet i forsvaret er nogen, som uden videre 
har taget deres historie for gode varer. Fotografierne i bladene var simpelthen 
for gode, når man tager i betragtning, at tallerkenen' skulle have fløjet ,med 
rasende fart', og at de to unge ikke havde specielt fotografisk udstyr. Men jeg 
må sige, at den spøg var for grovkornet..." 

Berlingske Aftenavis spinder dernæst en ende på historien over to svindelsager 
fra London og Sverige, hvor unge mennesker skulle have forsøgt sig med 
sådanne tallerken-svindelnumre. 

På åstedet 

AKTUELT beskriver 10. juli 1959 mødet med Jørgen Ekvall i Ballonparken, hvor 
fotograferingen havde fundet sted dagen før. Ole Strandgaard er i dagens løb 
blevet hentet hjem til Lolland af en vred far, apoteker H. O. Strandgaard i 
Nakskov. 



Sådan er det at narre hele landet 


FrctTog 10. juli 1959 j 

AKTU ELT 

y 


Mon ikke jeg kan få et job 


som tallerkenvasker? 

Den ene af spøgefuglene fra Amager hentet til Lolland af sin far. 
Den anden har ikke sovet af nervøsitet i to døgn 


»elvfolgellg laet rn ordentlig om- 
*csnr- Og vi Indrømmer, at vi har 
fortjent det. Del vierate var det med 
tro- og lote-erklærlngen. Jeg har 
læst den Igennem nu bagefter. Det 
er aandellg Ikke hyggelig Inning al 
ar. hvad vi har akrevet under pi. 
Men borUet fra den omgang, vi har 
flet. vi er vi blevet pænt behandlet, 
aa vi håber, at bygen nu driver orer. 



der trods alt ikke er ret langt til 
andre mennesker, hvad kan ham 
Adanuki så Ikke lave. nar han 
tager ud i ørkenen og derefter 
hævder, at han har været oppe at 
flyve med en -tallerken-. 

— Var dur slet ikke nogen, der 
havde mistanke t gir* 

— Jo, manden fra Hærens Efter- 
retmngttiencste var meget grundig 
lfam vil jeg nddlg udsættes for me¬ 
re. Jeg tror faktisk, at han var klar 
over. at det var et nummer. Nu er 
vt heldigvis fuglcinteresseredo i 
virkeligheden. Han stillede nemlig 
en række ornitologiske spørgsmål, 
som vi godt kunne klare. 


— Vil kollegiet foretage sig no¬ 
get* 

— Det tror jeg ikke. Vi har rn 

mægtig flink forstander, og kamme¬ 
raterne herude har også taget det 
meget roligt. Der er selvfølgelig en¬ 
kelte. der siger, at vi har ødelagt 
Bsilouparkens omdømme. Mæh. dut 
værst« er. at jeg netop skal til at 
søge mig noget arbejde, og det bli¬ 
ver vel nok vanskeligt at få. Men i 
hvis alle chancer glipper, mon ikke | 
man si skulle kunne fi et job som 
taUerkenvaskcr. B. H. 


— Hvad følte I, da fjernsynet rin¬ 
gede* 

— Vi havde ingen chance for at 
Sigo nej. Sven Ludvigscn ringede og 
sagde, at vi skulle komme derind. 
Del kon ikke gi stærkt nok. sagde | 
han. si vi havde ikke andet at gøre 
end at tage en taxa øg suse derind 

k rn lynende fart. Men det var fryg¬ 
teligt at sti der foran kameraet og 
lyve for flere millioner mennesker, i 
Vi svedte godt — dot var jo noget af 
nervepres Del svenske fjernsyn 
var ogsi fremme med et tilbud. De 
ville sende os med en flyvemaskine 
til Stockholm bare for at få os pi 
skærmen deroppe. Men det havde 
vi under ingen omstændigheder ta¬ 
get imod — vi ville selvfølgelig Ikke 
ga og nyde den oppe i Stockholm, 
nir det bele var o: nummer! 


Jeg kun vel blive 
tallcrkenvasker? 

— Hvad skal der nu ske? 

— ForhAbentUs injenlinf. Vi lur 


Jorjcn ikvall lotojrofcr<r på juningutdet. Mellem trætoppene Konf 
tallerkenen i en snor. 


L 


To unge mennesker i studenlerkollegiet Bollonporken havde 
det ikke godt med sig selv i går. Det vor den 21-årige O I e 
Strandgårdog den 23-orige JørgcnEkvoll, der dagen 
1 or norrede hele londet med en »flyvende tallerkens sot sam¬ 
men af to plastieskiver og 4 halve tennisbolde. Ole Strondgord 
blev i dogens lob hentet hjem til Lolland of en vred for, opoteker 
H. O. Strondgord i Nokskov, og Jørgen Ekvall søgte som ondre 
»gerningsmand* tilbage til åstedet for den foregående dogs 
spøg. En spøg der i mellemtiden var blevet olvor — meget mere 
olvor, end de unge mennesker først havde drpmt om. 


— Det er frygteligt, sagde Jørgen 
Ekvall, da vi trat ham pi det en¬ 
somme sted pi Ama go r Fælled. Jeg 
har næsten Ikke sovet 1 to døgn, og 
jeg har ondt 1 lungerne af at have 
løget si meget. Det gør leg aldrig 


Vi fortryder nummeret 

— Fortryder I spøgen? 

— Om vi gør! Det er ikke ordet. 
Selvfølgelig vidste vi. at nogen ville 
blive narret, når vt lavede det num¬ 
mer. men sagen tog en helt anden 













„Det er frygteligt", sagde Jørgen Ekvall, da AKTUELT traf ham på det ensomme 
sted på Amager Fælles. 

„Jeg har næsten ikke sovet i to døgn, og jeg har ondt i lungerne af at have 
røget så meget. Det gør jeg aldrig mere. Det var faktisk ikke vores mening at 
det skulle gå så vidt. Men lavinen rullede, og vi kunne faktisk ikke sige stop - 
det ene skridt tvang det næste med sig." 

Fortryder I spøgen? 

„Om vi gør! Det er ikke ordet. Selvfølgelig vidste viat nogle ville blive narret > 
når vi lavede det nummer > men sagen tog en helt anden vending, end vi havde 
troet. Det > vi ville, var faktisk bare at bevise, at al den snak om de flyvende 
tallerkener er det rene fup. 

Når vi kan lave sådan et nummer her på Amager Fælles, hvor der trods alt ikke 
er ret langt til andre mennesker, hvad kan ham Adam ski så ikke lave, når han 
tager ud i ørkenen, og derefter hævder, at han har været oppe at flyve med en 
, tallerken'." 

Var der slet ikke nogen, der havde mistanke i går? 

„Jo, manden fra Hærens Efterretningstjeneste var meget grundig. Ham vil jeg 
nødig udsættes for mere. Jeg tror faktisk han var klar over, at det var et 
nummer. Nu er vi heldigvis fugleinteresserede i virkeligheden. Han stillede 
nemlig en række ornitologiske spørgsmål, som vi godt kunne klare." 

Hvad følte I, da fjernsynet ringede? 

„Vi havde ingen chance for at sige nej. Svend Ludvigsen ringede og sagde, at 
vi skulle komme derind. Det kunne ikke gå stærkt nok, sagde han, så vi havde 
ikke andet at gøre end at tage en taxa og suse derind i en lynende fart. Men 
det var frygteligt at stå der foran kameraet og lyve for flere millioner 
mennesker. Vi svedte godt - det var jo noget af et nervepres. 
Det svenske fjernsyn var også fremme med et tilbud. De ville sende os med en 
flyvemaskine til Stockholm bare for at få os på skærmen deroppe. Men det 
havde vi under ingen omstændigheder taget imod - vi ville selvfølgelig ikke gå 
og nyde den oppe i Stockholm, når det hele var et nummer." 

Hvad sker der så nu? 

„Forhåbentlig ingenting. Vi har selvfølgelig fået en ordentlig omgang. Og vi 
indrømmer, at vi har fortjent det. Det værste var det med tro- og love- 
erklæringen. Jeg har læst den igennem nu bagefter. Det er sandelig ikke 
hyggelig læsning at se, hvad vi har skrevet under på. Men bortset fra den 
omgang, vi har fået, er vi blevet pænt behandlet, så vi håber, at bygen nu 
driver over." 

Vil kollegiet foretage sig noget? 

„Det tror jeg ikke. Vi har en mægtig flink forstander, og kammeraterne herude 
har også taget det meget roligt. Der er selvfølgelig enkelte, der siger, at vi har 
ødelagt Ballonparkens omdømme. Næh, det værste er, at jeg netop skal til at 
søge mig noget arbejde, og det bliver vel nok vanskeligt at få. Men hvis alle 
chancer glipper, mon ikke man så skulle kunne få et job som tallerkenvasker." 



Om forladelse 

B.T . tik i gaur bcs^g afVtud, mug. Ol« Sti an<4>-'J, den 
*ne al de unge »traner- rniudoger, der Veti deres forfalskede bll- 
W(T af et rumskib over Ballonparken pas Amage: Iiavdv ført 
baud« B.T., læserne, lytterne o* seerne bag lyset 

Ole STRA-NTX;AARD pagdt; — VI tr oprigtigt kinie af. 
ut det, der oprindelig var ment sOm en spdg, tog cn udvikling .on« 
vi slet ikke haVdc forudset, oe som vi Ikke kunne adm.ri irere 
Vi var kommet sart langt ud, at vt ikke turde springe si (arten. 
Tiu Ixagefter kan vi begge to se, at det var rystende forkert efg vi 
giver bande B.T. og bladets læsere en uforbeholden undskyldning. 
Samtidig vil v, gerne have lov til at betale det honorar tilbage 
oam bladet gav os. 

EfTER dette har BJ, intet g nske om «t gaa viden med 
sagen. De 500 kroner gaår til’indsamlingeri ul PUK'* sommerlejre, 
og de unge menpeukm undskyldning bringer vi videre til 
læstrtæ sammen med -bladets beklagelse Af at have bragt on sen- 

sattup. der beroede pe« et falsum- Vo «? *^T*9 &■ 


Om forladelse 

B.T.s leder den 10. juli var ikke til 
at tage fejl af. Med overskriften 
»Om forladelse« var var helt 
nede på knæene. 

B.T. fik i går besøg af stud. mag. 
Ole Strandgaard, den ene af de 
unge amatør-ornitologer, der ved 
deres forfalskede billeder af et 
rumskib over Ballonparken på 
Amager havde ført B.T., læserne, 
lytterne og seerne bag lyset. 

Ole Strandgaard sagde: „Vi er 
oprigtigt kede af, at det, der 
oprindelig var men som en spøg, 


tog en udvikling, som vi slet Ikke 
havde forudset, og som vi ikke kunne administrere. Vi var kommet så langt ud, 
at vi ikke turde springe af i farten. Nu bagefter kan vi begge to se, at det var 
rystende forkert, og vi giver både B.T. og bladets læsere en uforbeholden 
undskyldning. Samtidig vil vi gerne have lov til at betale det honorar tilbage, 
som bladet gav os." 

Efter dette har B.T. intet ønske om at gå videre med sagen. De 500 kr. går til 
indsamlingen til PUK’s sommerlejre, og de unge menneskers undskyldning 
bringer vi videre med bladets beklagelse af at have bragt en sensation videre, 
der beroede på et falsum. 

Danmarks Radio vil heller ikke gøre mere ved sagen, men er dog ikke til sinds 
at udbetale honorar for det benyttede billedmateriale. 


Fotografen var Nakskovit 

Som tidligere nævnt når nyhedsbureauet RB's telegram den 8. juli 1959 om 
historien forsiderne på stort set alle landets dagblade. 

I Lolland-Falsters Venstreblade den 8. juli får forsiden dog et helt lokalt 
tilsnit: Nakskovit fotograferede en flyvende tallerken , idet redaktionen 
åbenbart hurtigt finder ud af, at den ene af de studerende er søn af apoteker 
H. O. Strandgaard fra Nakskov. 


Nakskovit fotograferede 
en flyvende tallerken 


Ole Strandgaørd, 21-aarig apotekersnn fra Nakskov tager sammen med cn kammerat 
de første billeder i Danmark af cn flyvende tallerken. 


KØBENHAVN: To unge ama- 
torornitologer, den 21-aarige 
srud. mag. Ole Strandgaard, søn 
af apoteker H. O. Strandgaard, 
Nakskov og den 23-aarige stud. 
teck. Jørgen Ekvall, København 
har tidligt i morges fotograferet 
en flyvende tallerken hen over 
Amager. 

De to unge mænd var ude for 
at fotografere fuglelivet, da de 
saa en sort genstand over soya- 
kagefabriken paa Islands bryg¬ 
ge. Genstanden stod lavt paa 


himlen, den var kuppelformet 
med noget der mindede om lan¬ 
dingshjul nedenunder. Størrel¬ 
sen og højden kunne de ikke 
fastslaa, med voldsom fart for 
genstanden hen over ballonpar¬ 
ken og de gamle skydebaner 
paa det inddæmmede areal ved 
Amager. Tre vange lykkedes 
det dem at tage billeder af gen¬ 
standen og BT har fremkaldt 
filmen. 

Formanden for SL'FOl kap¬ 
tajnløjtnant H. C. Petersen 


flyvestation Skrydstrup, be¬ 
tegner til morgen billeder¬ 
ne som sensationelle. Det 
er de første tydelige tallcr- 
kcnhillcdcr, der er taget i 
Danmark. 

Den mystiske genstand frem¬ 
træder i BTs tre forskellige bil¬ 
leder som en mørk kontur mod 
den lyse morgenhimmel, — den 
har form nærmest som en klok¬ 
ke, der dingler i ’uften, men 
det er ikke muligt ! klichegen¬ 
givelsen at se enkeltheder. 






Næste dag bringer Lolland-Falsters Venstreblade pa 
forsiden en forkortet version af RB's nyeste telegram 
om sagen, der blot kort konstaterer, at Den 
flyvende tallerken var hjemmelavet. 

Ikke alle dagblade bringer dementiet af 
tallerkenhistorien, da skibskatastrofen på Haderslev 
Dam med mange omkomne naturligt nok i dagene 
efter stærkt optager sindene overalt. 


\ 


Den flyvende { 
tallerken var 
hjemmelavet i 


KØBENHAVN: Dagbladet BT, 
tom i gaar bragte to unga kø¬ 
benhavnske ornitologers tilsy¬ 
neladende opsigtsvækkende fo¬ 
tografier af en flyvende taller¬ 
ken, har i dag selv afsløret de 
to mænds oplysninger som be* 
drag. De to uuge københavnere 
tilstod bedrageriet « morges. 

Tallerkenen, der saas paa bil¬ 
ledet fra Amager fælled , var 
hjemmclauet af to plagliklaller- 
kener, som var limet sammen 
og forsynet med everskaame 
•ennisbolde som landingsstel. 


Mange dagbladskommentarer 

Hele tallerkenhistorien gav anledning til mange 
ledere og luftning af alskens meninger i 
landsdækkende eller lokale dagblade. 

Frederiksborg Amtsavis noterer sig den 11. 

juli, „at man ikke bør gøre grin med 
borgermusikken, men når den ene af de unge 
mennesker brødebetynget siger, at det måske nu vil 
komme til at knibe for at med at få en plads, han er 

ude om, kan det jo godt være, men han trøster sig med, at han vel i alle 
tilfælde ,kan blive tallerkenvasker'. Det kunne tyde på, at han ikke er helt til 
rotterne, og når andre har rystet flovheden af sig, kan det vist også siges, at 
man skal vare sig for at overdrive forargelsen over den lovligt frække spøg. 
Helt uden baggrund var eksperimentet nemlig ikke. Vi har i tidens løb hørt så 
meget pjat om de flyvende tallerkener, at det er rimeligt at væbne sig med en 
vis skepsis, og da vi nu hørte de to spasmagere i fjernsynet, havde vi 
unægtelig en fornemmelse af, at der var fup med i historien. Det var nogle 
barnagtige svar, de opvartede med, og mere end én fjernseer har uden tvivl 
taget forbehold og undret sig over interview'erens mangel på evne til at kræve 
mere klarhed..." 

Lederen fortsætter: „Dette være kun sagt over for det specielle tilfælde. Måske 
kommer der virkelig en dag flyvende en tallerken, man kan tage at føle på. 
Måske fra andre kloder. Måske kun fra vor egen, udsendt for at spionere eller 
udsendt for at volde skade. Der er jo efterhånden sket så meget mellem 
himmel og jord, at tvivlere ikke mere har gode dage. Den kan hænde at en 
fræk spøg en dag viser sig for os som bitter alvor. Men i mellemtiden bør man 
nok trods alt lukke ørerne til for overfladisk snak..." 

Afslutningsvis hedder det i lederen: 

„Det klogeste, der er sagt om tallerkenerne, blev inden opklaringen af spøgen 
sagt til os af ingeniør Fabricius i Forsvarets Forskningsråd. Han sagde: - Jeg 
kan ikke afvise, at de (tallerkenerne) eksisterer, men jeg kan på den anden 
side ikke godtage, at de gør, før der foreligger realiteter. Det meste af, hvad 
man hører om ,flyvende tallerkener', er så dårligt underbygget, at man i 
virkeligheden ved frygtelig lidt... 

Denne udtalelse bør man nok tænke på også i fremtiden, når fantaster eller 
spøgefugle optræder med og uden fotografier." 

Grov spøg i smilets land er overskriften på dagbladet Børsens leder den 

10. juli, der,, ikke har ondt af de kolleger, der var så ivrige efter at være med 
på noderne, at de ikke gav sig tid til at undersøge sagen ordentligt. Når vi i 
øvrigt beklager, at sagens karakter formentlig udelukker et retsligt efterspil, er 
det simpelthen fordi, vi mener, at man her har overskredet grænsen for det 
sømmelige." 





Børsen peger senere i lederen på, „at de såkaldte ,tallerkensyn' ofte har en 
realistisk baggrund og sættes I forbindelse med nye militære opfindelser > som 
man har god grund til at tage alvorligt > og som i en given situation kan 
fremkalde panik og få en ikke altid lige koldblodig befolkning til at tabe 
hovedet. Og ingen kan vist nægte, at en sådan panik-situation lettere opstår, 
hvis offentligheden på forhånd er præpareret med tilsyneladende troværdige 
beretninger om mystiske forteeiser i luften." 

Sidst i lederen har Børsen det lønlige håb , „at pressen - og de mere officielle 
nyhedsformidlere - måske vil drage den lære, at man også kan være for ivrige 
med i huj og hast at få publiceret, hvad man på forhånd ved er godt stof. Den 
omstændighed, at et bredt publikum med hud og hår sluger visse nyheder af 
sensationel karakter bør tværtimod foranledige, at man behandler sådant stof 
med særlig kritik. 

Kunne dette blive følgen af denne tallerkenrejse i smilets land, ville i hvert fald 
noget være nået. Men vi tvivler!" 

Aarhus Stiftstidende konstaterer i sin leder den 11. juli, „at eventuelle 
efterlignere næppe vil blive taget alvorligt de første otte dage eller, men 
derefter er der formentlig frit slag igen." 

Dernæst tager avisen H. C. Petersen og SUFOI ved vingebenet: 
„Man må i al fald på forhånd kunne vide sig sikker på, at kaptajnløjtnant H. C. 
Petersen, S krydstrup, og hans ,organisation' (SUFOI kaldet, men det er ikke 
nogen underafdeling af FN) vil give 100 pct. Tilslutning også til kommende 
historier, således som kaptajnløjtnanten gjorde det, da han (telefonisk) fik 
forelagt Amnager-sensationen af BT's rumkyndige medarbejder. 
Skal man tro denne medarbejder, så har H. C. Petersen uden videre erklæret, 
at stud.mag.'ens og elektrikerens , bi lieder' var , beviset' for rigtigheden af de 
rapporter, som Petersen-organisationen har liggende i stabler af. Og man vil 
nu være fristet til at drage den slutning, at når beviset viste sig at være 
svindel, så er resten af SUFOI-samlingen det såmænd også, hvorfor man kan 
føle sig frigjort fra enhver forpligtelse til oftere at beskæftige sig seriøst med H. 
C. Petersen og hans bulletiner." 

Aarhus Stiftstidende er også inde på det militære aspekt og skriver videre i 
lederen: 

„Man skal ikke være tallerkenfantast for at have en fornemmelse af, at der 
også i luftrummet over Danmark af og til forefindes flyvende objekter af 
mystisk karakter. Det er ikke nogen hemmelighed, at mere end én stormagt 
eksperimenterer med meget hurtige flyvemaskiner', der i det ydre ikke minder 
stort om et normalt fly..." 

Også Aarhus Stiftstidende slutter sin leder af med et håb for fremtiden: 
„Noget ville være vundet, dersom konsekvensen af hele affæren kunne blive, 
at man næste gang lader sådanne sager ligge, indtil der er ført kvalificeret 
bevis for deres troværdighed. Skete dette, ville de flyvende tallerkener 
forsvinde sporløst fra dansk presse. 

De ville ikke blive savnet." 

Ingen omtale i UFO-Nyt 

Man kunne tro, at sagen ville have fået en ekstra kommentar fra daværende 
kaptajnløjtnant H. C. Petersen, der endnu nogle år var formand for SUFOI og 
ellers skrev flittigt i SUFOI's tidsskrift UFO-Nyt. 

Men ikke en lyd. Flan mente åbenbart, at sagen - og måske han selv - havde 
fået så rigelig med omtale! 



Ideologisk slåskamp 

Allerede den 8. juli, samme dag som B.T. bringer historien, tager 
dagbladet Information's legendariske redaktør Børge Outze den militære og 
politiske side af sagen op i en omfattende leder med overskriften: Tallerkener 
og raketter, hvor han bl.a. kommer ind på „Forsvarets Forskningsrådd 
arbejde med de mange rapporter om ,flyvende tallerkener' og andre sære 
genstande med og uden marsmænd og venusdamer ombord, som folk mener 
at have iagttaget..." 

Outze anfører videre, „at sagkyndige siger > at 50 pct. Af rapporterne kan 
,opklares' af militæret selv > d.v.s. man bliver klar over > hvad det er, der er 
iagttaget. Det har oftest vist sig at være normale flyvemaskiner, iagttaget 
under særlige meteorologiske forhold. Næsten - men kun næsten - alle de 
andre rapporter kan astronomerne give en forklaring på... 
Men tilbage bliver nogle få rapporter, der ikke lader sig forklare, og de er nu 
genstand for meget grundige undersøgelser, fortaget af videnskabsmænd med 
militær viden..." 

Efter at have taget misteltenen i ed med sætningen, „og er fotografierne ikke 
det rene fup, er man kommet et stort skridt videre mod opklaring", tilføjer 
Outze, „at den militære sagkundskab opererer ikke med forestillinger om 
rumskibe og marsmænd, men mener, at fænomener, der ikke er udslag af 
fantasi og ønsker om at se noget mystisk, er højst jordbunde, in casu bundet 
til forsøgsbaser på en eller flere stormagters territorium..." 
Outze er ikke i tvivl: „Der foregår utvivlsomt militære eksperimenter hen over 
hovedet på os alle." 

Og får man dette klarlagt, mener Informations leder, at det så måske vil 
mildne det politiske klima omkring den amerikanske våbenleverance til 
Danmark. I første omgang den helt aktuelle problemstilling omkring losningen 
af Nike-raketterne, der skal anvendes til bl.a. Københavns raketforsvar. 
Losningen af de 12.000 tons materiel er omdirigeret til Århus, da 
havnearbejderne i Københavns Havn ikke ønsker at have med ammunition at 
gøre. 

Kold krig i sommervarmen 

Børge Outzes meninger i Informations leder giver straks grobund for en 
ideologisk koldkrigs-slåskamp midt i sommervarmen: 

Dagbladet Land og Folk kommer på banen med indtil flere artikler i dagene 
efter, hvor man harcellerer over, hvad flyvende tallerkener kan bruges til (rent 
politisk forstås). Land og Folk efterlyser også hver eneste dag en ledende 
artikel fra B.T. med undskyldninger og beklagelser for de sensationer på det 
udenrigspolitiske område, som B.T. jævnligt bringer. 

Den 10. juli nævner Land og Folk i en artikel om svindelsagen bl.a.: 
„Alt dette postyr kunne være undgået, hvis B.T.s ansvarlige ledelse havde 
været i besiddelse af den nødvendige ansvarsfølelse. For ledelsen kan ikke 
være uvidende om, at medarbejderen, der redigerede de to unge menneskers 
,rapport', journalist Bertel Thomsen, ligefrem er specialist i røverhistorier om 
flyvende tallerkener. Da han for nogle år siden arbejdede i Kolding, var han 
hovedleverandør til presse og radio af,beretninger' om ,flyvende tallerkener' i 
Sønderjylland, og det var beretninger, der notorisk var lige så frit opfundne 
som Amager-historien." 

Signaturen Leif fortsætter i Land og Folk: 



„Skal nogen undersøges og i givet fald tiltales, må det således være B. T. selv 
og ikke de unge mennesker. For hvisdet er dem, og ikke f.eks. hr. Bertel 
Thomsen, der er den egentlige ophavsmand til hele skrønen, er det et nyttigt 
kup, de har gjort: De har afsløret NATO-pressens løgnagtighed og dens 
samvittighedsløse udnyttelse af selv den mest usandsynlige historie 
oprustningens tjeneste." 

Et af indlæggene i Land og Folk den 11. juli noteres det, at „det var en grov 
spøg, de unge mennesker serverede, og nogle mener, at de burde straffes 
hårdt. Historien fløj verden over og har nok både herhjemme og andre steder 
slidt på nerver, der i forvejen er hårdt medtagne af den kolde krigv, og den har 
vakt uro i NATOs efterretningsvæsen. Og ikke uden gysen mindes man, at en 
flok vildgæs for et par år siden var ved at starte en atomkrig, fordi NATOs 
radarskærme forvekslede dem med sovjetiske bombefly." 

I Land og Folk den 12. juli skriver Hans Kirk i klummen »Af ugens debat« 
endnu et indlæg i polemikken med Børge Outze fra Information. 

Hans Kirk nævner om B.T.-historien, „at sensationen da også gik videre til den 
øvrige presse, som lagde megen vægt på, at tallerkenen havde bevæget sig 
mod øst. Mod øst tigger nemlig Sovjetunionen, og meget kunne vel derfor tyde 
på, at tallerkenen var for hjemadgående efter at have udspioneret både 
Kastellet, Værløse flyveplads og Stevns-fortet og muligvis andre steder, hvor 
de dyre militære hemmeligheder fjæler sig." 

Længere nede i klummen spørger Hans Kirk, „hvorfor man åbenbart i fuldt 
alvor er parat til at acceptere den ungdommelige spøg". Og Hans Kirk giver 
selv sit svar: 

„Vor trofaste ven Outze er i sin alt for store iver kommet til at røbe det. Kan 
man med nogen sandsynlighed hævde, at der har vist sig nye angrebsvåben 
over Danmark, vil det være muligt for det Outze'ske agentur med endnu større 
hysteri at kræve atombevæbning og tyske baser." 

Jo, skrivemaskinetasterne var næsten glødende i debatten om den kolde krig. 
Og den mere eller - måske især - mindre flyvende tallerken kunne åbenbart 
bruges til meget. 

Læserbreve 

Naturligvis var læserbrevsskribenterne på pletten rundt om i landet, men mest 

i B.T... 

Nogle mente, at „de unge mennesker havde fortjent et par gode 
arbejdslussinger, andre at det havde været alle tiders spøg". 
Et læserbrev var inde på, „at Ole Strandgaard og Jørgen Ekvall skulle hænges 
op mellem de samme to træer i Ballonparken, men det skal helst være i 
maveskindet." 

Flere var i tidens ånd inde på de unge menneskers skægvækst, og en af 
læserbrevsskribenterne opfordrede naturligvis til en gang barbering,,, og så til i 
øvrigt at opføre sig som normale borgere". 

Det rimer i sommervarmen 

Trolden Teddy lover i dagbladet Information den 8. juli, „at han aldrig mere 
skal antyde, at de folk, der laver B.T., ikke har opfundet den dybe tallerken". 
Flere andre dagblade er også på den poetisk/satiriske bane. 

Under overskriften Flyvekuller skriver Mogens Dam således fire vers om 
sommervarmens tallerkenspøg, der med tilhørende tegning af Otto F. 
offentliggøres i Dagens Nyheder den 10. juli. 



Aflivning ikke nem 

SUFOI har ved forskellige lejligheder gjort opmærksom på sagens rette 
sammenhæng bl.a. ved historiens 10-års jubilæum i 1969. 

Alligevel har billederne efterfølgende været anvendt forskellige steder ud fra en 
ide om, at de skam var ægte. 

Således anvendte det amerikanske tidsskrift Look et af billederne i UFO- 
specialudgaven udgivet i 1967 i anledning af 20-års jubilæet for UFOernes 
„fødsel" ved Kenneth Arnolds berømte observation af 9 lysende skiver i 
sommeren 1947. Billedet blev endda anvendt i et afsnit med overskriften „ Nå , 
tror du mig så?". 

I 1983 udkom svenskeren Boris J. Lungquists bog Flygande tefat - kosmiske 
rymdskepp med undertitlen Ny forskning omkring 
ufo-mysteriet. 

Der er i hvert fald ikke tale om særlig grundig 
efterforskning af billedmaterialet, da netop et af Ole 
Strandgaards fotografier fra Ballonparken 1959, 
hvor teksten fortæller, at billedet er taget af en 
dansk ornitolog på Amager uden for København den 
16. juni 1954. End ikke datoen er rigtig, som Willy 
Wegner påpeger i sin bog UFOer over Danmark. 

Preben Wilhjelm om Ballonparken 

Politikeren og forfatteren Preben Wilhjelm beretter 
sin bog Fra min tid meget levende og interessant om 
de studerendes liv i træbarakkerne i kollegielejren 
Ballonparken, hvor han selv boede, da tallerken¬ 
historien dukkede op. 

I bogen har forfatteren også givet sin version af 

episoden, hvor Ballonparken kom på forsiden af landets aviser. Det blev 
dengang nævnt i pressen, at en af Ole Strandgaards og Jørgen Ekvalls 
bekendte gik dem på klingen og fik dem til at gå til bekendelse. 
Det er derfor nærliggende at spørge Preben Wilhjelm, om det evt. skulle være 
ham, der havde diskuteret sagen med dem. 

Men det var det nu ikke, fortæller han mig for nylig i en mail: 
„Det var ikke mig , der afslørede joke'en. Som jeg husker det > ærgrede jeg mit 
tværtimod over > at de ikke løb linen ud, i hvert fald indtil nogle af autoriteterne 
havde dummet sig." 


PREBEN 

WILHJ^^ 




Fra min tid 




Modellen på 
Pressemuseet? 

Efter svindelnummerets 

offentliggørelse skrev Politiken i 
en leder den 10. juli bl.a.: 

„Efter sådan et styrtdyk fra 
stratosfærens regioner til 
køkkenets er det al ære værd, at 
B.T.'s redaktør kan bevare 
besindelsen. Han udtaler, at det 
vil være umenneskeligt at 
anlæøgge sag mod de to 
spøgefugle, der nemt kan få hele 
deres fremtid ødelagt. 

Vi synes, at han hermed viser en 
smuk resignation, som udover at 
redde de to unge mennesker fra 
fortabelsen også hindrer, at han selv og hans blad får flere tallerkener at 
klinke. Vist er det pænt af ham. 

Endnu kønnere ville det være, om han erhvervede tallerkenen og skænkede 
den til Pressemuseet, hvis hidtil kosteligste klenodie den ville være. Folk ville 
storme til for at se, hvordan en rigtig sensation ser ud, og hvor lille en stor 
nyhed kan være i virkeligheden." 

Inden historiens 10-års jubilæum i 1969 lykkedes det mig at lokalisere 
tallerkenmodellen via redaktionssekretær Carl W. Kittelmann fra Ny Dag i 
Nakskov. Hans bror Viggo H. Kittelmann var redaktør på B.T., hvor modellen 
stadig stod på skrivebordet som 
en kraftig reminder. 

Til et møde i SUFOIs ledelse 
lykkedes det mig at låne 
modellen, så vi ved selvsyn kunne 
konstatere, hvad der kunne skabe 
så stort postyr i medierne. 

Modellen blev naturligvis pænt 
afleveret igen og endte faktisk 
sine dage på Pressemuseet. 

Det vil sige, det gjorde den De samrne nlimede tallerkener med tre 
åbenbart ikke, for da jeg for et halve bordtennisbolde nedenunder blev til 

par ar siden efterlyste den pa en sommerspøg i 1959. 

Danmarks Mediemuseum, der nu Foto: oie Henningsen 
har til huse på 3. salen i Brandts 

Klædefabriks gamle produktionslokaler i Odense, fik jeg at vide, at modellen 
ikke længere fandtes i samlingerne. 

Museet har ført en omtumlet tilværelse og delt lokaliteter med 
Journalisthøjskolen i Århus i en længere periode. Herunder er modellen 
åbenbart bortkommet. 

Så tallerkenen er fløjet... 




SUFOI's tidligere formand Erling Jensen 
fremviser tallerkenmodellen fra 
Ballonparken 1959. 

Foto: Ole Henningsen 



Nutidig interesse i sagen? 

Når sagen stadig i dag har min personlige interesse, så skyldes det flere ting. 
Svindelnummeret har rent faktisk 50 års jubilæum i år, og det kunne være 
interessant at stille en af hovedpersonerne en række spørgsmål. Desværre har 
den nu pensionerede Ole Strandgaard ikke ønsket at lade sig interviewe i 
forbindelse med „jubilæet". 

Sagen giver ellers et glimrende indblik i pressens, myndigheders, forskeres og 
forskellige instansers daværende indstilling til tingene, og den viser et 
tidstypisk billede af forløbet af en sådan sag i lyset af den absolut kolde krig. 
Jeg fandt historien utrolig interessant allerede i 1959, da Ole Strandgaards far 
var apoteker i Nakskov, og min daværende arbejdsplads faktisk lå lige på den 
anden side af gaden. 


Historien var endvidere efterfølgende den direkte årsag til min kontakt til H. C. 
Petersen og dermed til organisationen SUFOI - en interesse i og et personligt 
engagement i undersøgelse af ufo-beretninger, der foreløbig har varet i 50 år! 



Ole Henningsen studerer arkivmaterialet om de svindelfotos, der for 50 år siden fik ham til 
starte sin efterforskning af ufo-beretninger. 

Foto: Ole Henningsen 




Anvendte kilder udover de i teksten nævnte: 

Ole Henningsen: Tallerkensvindel holder 10 års jubilæum, UFO-Nyt nr. 6/1969 

Flying Saucers, A Look Special, New York, 1967 

SUFOI-Reporter, No. 3, Vol. 1, 1969 

Billed Bladet, 9. marts 1978 

Willy Wegner: UFOer over Danmark, bind 1, 1989 

Willy Wegner: UFO-bogen, Mysteriet i Ballonparken, www.skeptica.dk 

Preben Wilhjelm: Fra min tid, Gyldendal, 2005 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle himmelfænomener og 
spændende tilbud på ufo-materialer. 




